फोंडेंः सध्या भारतांत जात, पात, प्रांत हातंत विभागल्ले 80 टक्के हिंदू आसात. 1790 वर्सा हिंदूंची संख्या सुमार 100 टक्के आशिल्ली. महंमद बीन कासीमाचें आक्रमण जालें आनी हिंदू मदले फुटीचो उपेग करून हिंदू राजा दाहिराक ताणे हारयलें. हिंदू संघटीत नात हें आमचे हारीचें मुखेल कारण आसा. नौखालीतं जे तरेन हिंदूचें हत्याकांड जाले. तशें सध्या बांगलादेशांत जाता. पयलीची लडाय ही तलवारीच्या बळग्यार आशिल्ली. सध्याची लडाय अर्थीक पांवड्यार चालू आसा. 'हलाल जिहाद'च्या माध्यमांतल्यान दरेक मळ मुसलमान ताब्यांत घेतात. ताका जाप दिवपा खातीर दरेका वेवसायांत हिंदूक हाडून आमची अर्थीक शक्त वाडोवन ताका जाप दिवची पडटली, अशें स्वातंत्र्यवीर सावरकर राष्ट्रीय यादस्तिकाचे कार्याध्यक्ष आनी सावरकर हांचे नातू रणजित सावरकर हाणी सांगलें.
 रामनाथी- फोडें हांगच्या रामनाथ देवस्थानांत वैश्विक हिंदू राष्ट्र महोत्सवचें म्हणल्यार एकादश हिंदू राष्ट्र अधिवेशनाच्या उक्तावण कार्यावळींत ते उलयताले. ह्या अधिवेशनांत देश-विदेशांतल्यान तशेंच देशांतल्या वेगवेगळ्या राज्यांतल्या 321 परस चड हिंदू संघटनाचे प्रतिनिधी हाजीर आसात.
 खलिस्तानाचो आतंकवाद, श्रीरामनम- हनुमांत जयंती अशा सणाच्या वेळार वाडल्लें दंगलीचें प्रमाण, समलिंगी लग्नाचें समर्थन, 'लिव्ह इन रिलेशनशीप'च्या व्यभिचाराला मान्यताय, पोंजडेपणाचें वाडल्लें प्रस्थ, अनैतिकतेक संवैधानीक करपाचे यत्न हाचे सयत जायती आव्हाना सध्या हिंदू सामकार आसात. ह्या समस्यांचेर 'सेक्युलर' राज्य वेवस्थेंत कसलीच जाप ना. शाश्वत हिंदू राष्ट्र हीच ताका जाप आसा. सनातन धर्म दर्शनांत हिंदू विश्वाचो, म्हणल्यार वैश्विक हिंदू राष्ट्राचो विचार आसा. ताका लागून वैश्विक हिंदू राष्ट्र महोत्सव म्हणल्यार एक तरचें लोकमंथन आसा. तातूंतल्यान एकठांय आयिल्ली ही हिंदू शक्की ही हिंदू राष्ट्र निर्मणेच्या विश्व कल्याणकारी वावरा खातीर जोडली वतली, अशें हिंदू जनजागृती समितीचे राष्ट्रीय मार्गदर्शक डॉ चारुदत्त पिंगळे हांणे ह्या वेळार सांगलें.
 ह्या वेळार डॉ जयंत आठवले हांच्या अनमोल शिकवण ह्या हिंदी आनी मराठी ग्रंथाचें राजीव कृष्णीजी म्हाराज, भगिरथी म्हाराज. म्हात्यागी म्हाराज, हरिशंकर जैत, महंत दीपक गोस्वामी हांचे हस्तुकीं प्रकाशन जालें. ठाणे- महाराष्ट्र हांगच्या दुर्गेश परुळकर हांच्या 'महाभारतातील अलौलिक चरित्रे : खंड १, निष्काम कर्मयोगी भीष्म' ग्रंथाचे चारुदत्त पिंगळे, केरळीय श्रेत्र परिपालन समितीचे आचार्य पी पी एम नायर, यतिमाँ चेतनानंद सरस्वती हाचे हस्सुकीं प्रकाश जालें.
 अधिवेशनाची सुरवात शंखनाद आनी मानेस्ताचे हस्तुकीं दिवली पेटोवन जाली. त्या उपरांत वेदमंत्र्याचें पठन जालें. सनातन संस्थेचो संस्थापक डॉ जयंत आठवले हांचो संदेश सत्यवान कदम हाणे वाचून दाखयलो. श्रृंगेरीच्या दक्षिणम्नाय श्री शारदा पिठाचे जगद्गुरु शंकराचार्य भारती तीर्थ म्हाराज हाचो उत्तराधिकारी विधुशेखर भारती हांणी दिल्ल्या संदेशाचो व्हिडिओ दाखयलो. कर्नाटकांतल्या पेजावर मठाचे विश्वप्रसन्नतीर्थ स्वामीजी हांणी दिल्ल्या संदेशाचें वाचन केलें.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 